《林文节绍圣日记前帖赞》
宋代·岳珂

史本乎公，不厌於复。
重观绍圣以来之记述，初无及于郑雍。
非亲札之具存，虽欲考之而孰从。
如王谊李祉之实迹，遍考史录，
皆无预乎此案之中。郦保姓名，
亦各不同。至于韩忠彦力谏兴狱，
直乞陛下且与含容。安寿面析章惇，
以为乡风。此皆系其人之大节，
而金匮之汗青，皆泯泯于二人之忠。
凡此帖纸之所具，以同时附会白帖子之人，
犹能秉直以写其衷。抑可以见人心之是非，
本无所蔽蒙也。然于此时，
凡六人者皆有所抗论，独雍首尾噤然若不预者。
佩玉端委，接武夔龙，
又何其无一言之献替，广于四总耶。
迎合于始，循默于终，
而迄不免于党籍之归，此枉道事人之所以不胜於直躬也。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。